alexandrainst/scandi-wiki huggingface dataset:
Shaul Mofaz

Shaul Mofaz (hebraisk: ; født 4. november i Teheran) er en israelsk offiser og politiker. Han tilhørte først partiet Likud, men gikk i 2005 over til Kadima, der han i 2012 ble partileder.  Mofaz har vært forsvarssjef, visestatsminister, forsvarsminister og samferdselsminister.

Mofaz ble født i Iran, men emigrerte til Israel da han var ni år gammel. I 1966 gikk han inn i Israels væpnede styrker. Han var øverstkommanderende på Vestbredden i 1993 og 1994. I 1998 ble han landets forsvarssjef. 

Mofaz ble første gang innvalgt i Knesset i 2006. Før dette var han fra 2002 til 2006 forsvarsminister. Han ble i 2006  visestatsminister og samferdselsminister i regjeringen til Ehud Olmert. I 2009 ble han visestatsminister i regjeringen til statsminister Benjamin Netanyahu. Han satt med denne regjeringsposten til 19. juli 2012. 

Mofaz vant i 2012 kampen om å bli partileder i Kadima.

Referanser

Eksterne lenker 
 Presentasjon, fra Knesset

Israelske politikere
Israelske offiserer
Personer fra Teheran
Fødsler i 1948
Natalja Salahub

Natalja Salahub (hviterussisk Натальля Салагуб, født 31. mars 1975) er en hviterussisk friidrettsutøver. 

Hun vant sølvmedalje på 4 x 400 meter i VM innendørs i 2004, og i VM innendørs i 2006, samt bronsemedalje under VM i 2005 i Helsingfors.

Under VM i 2001 testet hun positivt på norandrosteron, og ble utestengt fra august 2001 til august 2003.

Personlige rekorder 
 100 meter – 11.30 sekunder (2005)
 200 meter – 22.82 sekunder (2005)
 400 meter – 51.61 sekunder (2001)

Referanser

Eksterne lenker 
 

Hviterussiske sprintere
Friidrettsutøvere under Sommer-OL 2000
Deltakere for Belarus under Sommer-OL 2000
Friidrettsutøvere under Sommer-OL 2004
Deltakere for Belarus under Sommer-OL 2004
Personer fra Minsk
Biogeografi

Biogeografi er læren om organismers geografiske utbredning.

Innen biogeografien er man interessert i de sammenhenger som kan forklare den geografiske utbredningen av nålevende organismer. Organismers geografiske utbredning kan være avhengige av diverse forhold, så som ulike klima-, vegetasjons- og terrengforhold som skaper ulike barrierer og begrenser et leveområde. Andre barrierer kan skapes av naturkatastrofer, platetektonikk eller havnivåforandringer.

Den britiske naturforskeren Alfred Russel Wallace regnes som biogeografiens far. I sine arbeider med innsamling i Malayarkipelet oppdaget han at det eksisterer en ganske skarp skillelinje mellom øyer med innslag av australsk dyreliv i sørøst og asiatiske arter i nordvest. Denne linjen kalles i dag Wallacelinjen og regnes som en del av skillet mellom den australske og asiatiske biogeografiske sone. Forståelsen av biogeografi som fag var en viktig bidragsyter til utviklingen av evolusjonsteorien. På 1960-tallet lanserte Robert MacArthur og E.O. Wilson øybiogeografi. Denne måten å forstå dyrelivet som en serie mer eller mindre isolerte bestander i et «hav» av ubeboelig landskap la grunnlaget matematisk modellering av økologi.

Paleobiogeografi er basert på fossile funn og spor.

Se også 
 Økosone

Referanser
Rally Monte-Carlo

Rally Monte-Carlo (eng: Monte Carlo Rally, offisielt Rallye Automobile Monte-Carlo) er en begivenhet organisert hvert år av Automobile Club de Monaco som også arrangerer Monaco Grand Prix (Formel 1) og Rallye Monte-Carlo Historique. Rallyet finner sted langs den franske rivieraen i fyrstedømmet Monaco og sørøstlige Frankrike.

Eksterne lenker 
 

Rally
Motorsport i Monaco
Motorsport i Frankrike
Peksja

Peksja (russisk: Пекша) er ei elv i Vladimir oblast i Russland. Den er ei venstre sideelv til Kljazma. Elva er 127 kilometer lang og har et nedbørfelt på . Byen Koltsjugino ligger ved Peksja.

Referanser 

Elver i Vladimir oblast
Rocky Johnson

Rocky Johnson (døpt Wayde Douglas Bowles; født 24. august 1944, død 15. januar 2020) var en kanadisk fribryter på 1970- og 1980-tallet. Han var far til skuespilleren og fribryteren Dwayne «The Rock» Johnson.

I løpet av sin karriere som fribryter ble Johnson vinner av mesterskapet National Wrestling Alliance (NWA) Georgia og deretter NWA Southern Heavyweight Memphis Champion, og han vant mange andre mesterskap. Sammen med sin partner Tony Atlas ble Johnson en del av det første afroamerikanske teamet som vant «World Tag Team»-mesterskapet i World Wrestling Federation (WWF).

Referanser

Eksterne lenker 
 

Canadiske fribrytere
Personer fra Nova Scotia
The Village Voice

The Village Voice, noen ganger forkortet til The Voice, er en amerikansk gratisavis grunnlagt i 1955 av ,  og Norman Mailer. Avisen kommer ut én gang i uken og fokuserer på det som skjer i New York. The Voice var den første, og er i dag den største, alternative avisen i USA.

Eksterne lenker 
 

Aviser i USA
Aviser etablert i 1955
Geilo24

Geilo24 er et 24-timers terrengsykkelritt, der man enten som lag eller soloutøver skal sykle så mange ganger rundt Ustedalsfjorden som mulig på 24 timer. Rittet ble arrangert første gang i 2007, og er det eneste i sitt slag i Norge.

Løypeprofil
Løypa i Geilo24 består av en runde rundt Ustedalsfjorden på ca. 13 km, i lett til delvis kupert terreng. Start- og vekslingsområdet ligger ved alpinanlegget i Geilolia, og derfra går løypa et stykke syd og østover, før man kommer til Ustedalsfjorden og følger denne rundt, mot solretningen. Stort sett følger løypa grusveier.

Konkurranseformer

Lagstafett
I lagstafetten stiller man lag på fire personer, som bytter på å kjøre etappene. Lagene bestemmer selv hvor ofte man ønsker å veksle, og en rytter kan f eks kjøre to eller flere runder før han eller hun sender neste rytter ut. Det eneste kravet til lagstafetten er at alle på laget må ha kjørt minimum fire runder hver. Det laget som samlet har kjørt flest runder i løypa vinner.

Lagstafettene er igjen delt inn i en dame-, herre- og mixedklasse. Det er også mulig å melde seg på i en egen ungdoms- og tandemklasse, men det har foreløpig vært for liten oppslutning rundt disse til at det er blitt avholdt konkurranser i disse klassene.

Individuelt ritt
I det individuelle rittet konkurrerer enkeltryttere mot hverandre med det mål å kjøre flest runder rundt Ustedalsvannet i løpet av 24 timer.

Det individuelle rittet er delt inn i en dameklasse og en herreklasse.

Vinnere

For komplette resultater, se:
Geilo24 2008
Geilo24 2007

Se også
 Birkebeinerrittet
 Terrengsykkelrittet
 Terrengsykling
 Rundbane

Eksterne lenker
 Offisiell hjemmeside 

Terrengsykkelritt i Norge
Sportsarrangementer i Buskerud
Repeterende arrangementer etablert i 2007
Within Range

Within Range er et norsk Hardcore punk band.

Bandet er et Oslo-basert band, og ble stiftet i 1988. Eirik «Billy» Nordheim har tidligere spilt og sunget i Cockroach Clan, Maverick og Mayhem, Stian Løken har spilt i Kafka Prosess og Race Against Time, og Hans Gaard i DePress og Maverick. Bandet ble oppløst i 1992, men har hatt flere konserter i den senere tid.

Medlemmer 
Originale medlemmer
 Eirik Nordheim – vokal
 Stian Løken – trommer
 Hans Gaard – gitar

Diskografi 
 Within Range (1989)
 Take Care (1990)

Norske punkband
Band etablert i 1988
Fylkesvei 2862

Fylkesvei 2862  går mellom Klekken og Grautbakken i Ringerike kommune. Veien er 2,2 km lang.

Frem til 2019 hadde veien betegnelsen fylkesvei 164.

Kommuner og knutepunkter

Endepunkt Grautbakken

Referanser

Eksterne lenker 
 Vegvesenets vegkart 
 

Fylkesveier i Viken
Norderhov
Veier i Ringerike
Kate (tekstredigering)

Kate (KDE Advanced Text Editor) er et tekstredigeringsprogram for ren tekst, utgitt som fri programvare. Det har vært inkludert som en del av KDE siden KDE 2.2.

Funksjoner

Kate inneholder de egenskapene et vanlig tekstredigeringsprogram bør inneholde, men har mange mer avanserte funksjoner som muligheten til å søke gjennom teksten med regulære uttrykk, integrert terminal og et programtilleggsystem. Den kan også vise syntaksmerking for bortimot hundre forskjellige programmerings- og markeringsspråk, inkludert C++, Python, HTML og XML, og kan utvides ved å laste ned nye fra Internettsider som KDE-files.org.

KatePart

Ved hjelp av KDEs KPart-teknologi, kan andre KDE-programmer sette inn og bruke Kate til tekstredigering. Dette brukes blant annet av KDevelop, Quanta+ og Kile for å på en enkel måte få samme funksjonalitet som Kate.

Eksterne lenker 
 

KDE
Tekstredigering
Linux-programmer
Sjerna

Sjerna (russisk: Ше́рна) er ei elv i Vladimir og Moskva oblast i Russland. Den er ei venstre sideelv til Kljazma, og er 89 km lang, med et nedbørfelt på 1860 km². Den dannes ved samløpet av elvene Seraja og Moloktsja.

Elver i Vladimir oblast
Elver i Moskva oblast
Martin Marietta X-23

Martin Marietta X-23 var 4 ubemannede vingeløse eksperimentfartøy bygd av Martin Marietta Corporation for USAs flyvåpen USAF. X-23 var også kjent som SV-5D «PRIME» (Precision Recovery Including Maneuvering Entry), og var andre del av START-programmet (Spacecraft Technology and Advanced Reentry Test).

Historie 
START-prgrammet var finansiert av USAs flyvåpen USAF, og var delt i tre; ASSET (Aero-thermodynamic-elastic Structural Systems Environmental Test) var det første, og PILOT (Piloted Lowspeed Tests) var det tredje av prosjektene som testet ut vingeløse flykropper for tilbakevending fra rommet. Andre del av START var PRIME, og var en videreutvikling mot et bemannet romfartøy som kunne glidelande i stedet for å lande i havet med fallskjermer. Fire X-23 ble levert, 3 ble skutt opp, men det lyktes bare å fange ett av dem i luften slik planen var; de 2 andre gikk tapt. Alle oppskytningene fant sted fra Vandenberg Air Force Base, California. X-23s etterfølger var det bemannede Martin Marietta X-24.

Den tredje X-23 som ble fanget i luften står utstilt på National Museum of the USAF i Dayton, Ohio. Skjebnen til den fjerde som ikke ble brukt, er ukjent.

Formål 
X-23 var kjernen i PRIME-prosjektet som hadde som mål å teste ut ny romteknologi og utvikle vingeløse fartøy for bemannede og ubemannede ferder. 3 flyvninger ble gjennomført, og etter den tredje ferden ble resultatene vurdert til å være så vellykkede at den siste oppskytningen ble kansellert.

Design 
X-23 var primært bygd av titanlegeringen 2014-T6, men beryllium, stål og aluminium var også brukt på enkelte deler. Det var et vingeløst design uten egen motor. Manøvrering utenfor atmosfæren foregikk med små jetdyser som ble drevet av komprimert nitrogen, mens vanlige aerodynamiske ror ble brukt etter tilbakevending til atmosfæren. Varmeskjoldet utgjorde 110 kg, og var et stoff som ble sprøytet på, og nesepartiet var av karbon-materialer. Hele fartøyet veide omkring 400 kg, og ble skutt opp av en Atlas-rakett.

Etter at raketten nådde maksimumshøyden satte den kurs mot Jorden igjen, og akselerte X-23 opp til hastighetene et romfartøy ville ha under tilbakevending til atmosfæren. Når riktig hastighet var oppnådd, ble X-23 frakoblet og fortsatte som glider. Etter at farten var redusert til Mach 2 ble en liten bremseskjerm utløst, og når farten var subsonisk ble en fallskjerm med 14 meter i diameter åpnet. X-23 skulle etter dette fanges i luften av et C-130 transportfly.

Spesifikasjoner 
Dimensjoner

 Mannskap: Ubemannet
 Lengde: 2,1 m
 Høyde: 0,64 m
 Vingespenn: 1,2 m
 Totalvekt: 405 kg
 Rekkevidde: 1 143 km

Ytelse

 Motor: Ingen
 Toppfart: Mach 25
 Maks operasjonshøyde: 152 000 m (500 000 fot

Kilder 
NASA – American X-vehicles, An Inventory—X-1 to X-50 (side 30) Utgitt 2003 (pdf) Besøkt 20. mars 2015
National Museum of the USAF - Factsheet: SV-5D PRIME Besøkt 20. mars 2015

Eksperimentelle fly
Tjosja

Tjosja er ei elv i Nizjnij Novgorod oblast i Russland. Den er ei høyre sideelv til Oka, og er 311 km lang, med et nedslagsfelt på 7800 km². Tjosja fryser over i månedsskiftet november – desember og er isdekt til vårløsningen starter i månedsskiftet mars – april. Den største sideelva er Serjozja. Byen Arzamas ligger ved Tjosja.

Elver i Nizjnij Novgorod oblast
Lotta (elv)

Lotta (finsk: Luttojoki eller Lutto, russisk: Лотта – Lotta, skoltesamisk: Lått eller Låttjokk) er ei elv i Lappland i Finland og Murmansk oblast i Russland. Den er ei tilløpselv til Tuloma. Elva er 235 kilometer lang og har et nedbørfelt på .

Lotta starter fra den lille Luttosjøen i Saariselkä. Den renner derfra hovedsakelig østover gjennom kommunene Enare og Sodankylä i Finland. Ved Raja-Jooseppi renner den inn i de sørlige delene av Petsjenga i Russland, og fortsetter i nordøstlig retning til den munner ut i Øvre Tuloma-reservoaret, hvor elva Tuloma starter fra. 

Lottas største sideelv på finsk side er Suomu.

Før Petsjengaområdet ble avstått til Sovjetunionen etter andre verdenskrig lå hele Lotta-elva på finsk område.

Referanser 

Elver i Murmansk oblast
Elver i Lappland (Finland)
Tulomas vassdragsområde
Nordstranda skole

Nordstranda skole (Nordstranda skule) er en 1–7 skole (barneskole) i Gloppen, som inntil 2009 het Austrheim skole. Fra høsten 2009 ble skolen slått sammen med naboskolen i vest, Vereide skole. Det nye navnet kommer av at skolens brukere kommer fra området som omtales som Nordstranda på Gloppefjordens nordside. Skolen ligger med utsikt over Gloppefjorden og kommunesenteret Sandane.

Skolen ble nybygget i 1989, og er med det den tredje skolen på den samme tomten. Den gamle skolen fra 1906 ble i 1989 revet på dugnad av Fjellhug/Vereide Idrettslag og deler av materialet ble brukt til bygging av skihytte på Kleivane Skisenter. Det første bygget til Austrheim skole fra 1863 er i dag en del av utstillingene til Nordfjord folkemuseum. 

Ved oppstart hadde Nordstranda barnehage lokaler i skolens kjeller, men ettersom skolen vokste i elevtall, ble barnehagen flyttet til tidligere Vereide skole.

Rektorer 
 Elisabeth Sunde Andenæs
 Thor Horntvedt 
 Ingvar Husevåg

Eksterne lenker
 Skolens hjemmeside

Barneskoler i Vestland
Utdanningsinstitusjoner etablert i 1863
Utdanningsinstitusjoner etablert i 1989
Skoler i Gloppen
Byggverk fullført i 1989
Hardy Boyz

{{Infoboks wrestling lag
| artikkel navn = Hardy Boyz
| bilde = The_Hardy_Boyz.jpg
| bildetekst =Jeff Hardy og Matt Hardy som Tag Team Champions
| medlemmer = Jeff Hardy og Matt Hardy
| navn = The JinxBrothersThe New BroodTeam XtremeThe Hardy BoyzThe Hardys
| vekt = 209,5kg
| høyde = Jeff: 1.85 mMatt: 1.88 m
| type = T
| tidligere medlemmer = Lita (Team Xtreme)
| debut = 1993
| promotions = WWEOMEGA
}}The Hardy Boyz (eller The Hardys) er et Tag team i WWE, med brødrene Matt og Jeff Hardy.
Jeff jobber hos SmackDown! , mens Matt jobber hos SmackDown!.
De har vært Tag Team Champions hele seks ganger, og tidligere WCW Tag Team Champions.

 I Wrestling Finishing og Signatue MovesTwist of Fate av Matt etterfulgt av en Swanton Bomb av Jeff Event Omega / Falling Fate (Simmulert diving guillotine leg drop av Matt / diving splash avJeff) 
Omega Event (Simmulert diving guillotine leg drop av Matt / leg drop to the groin av Jeff) 
Poetry in Motion 
Spin Cycle (Simmulert fist drop to the head på en fallen motstander av Matt / standing somersault senton av Jeff) 
The Rapture (Superbomb av Jeff inn i en neckbreaker slam av Matt) 
Double 180° flipping belly to back suplex 
Side Effect av Matt etterfulgt av en Whisper in the Wind av Jeff Signature foreign object 
Ladders ManagereMichael Hayes 
Gangrel 
Terri Runnels 
Lita Inngangs sanger"Loaded" av Zack Tempest''' 
"Live for the Moment" av Monster Magnet (June 23, 2008 på RAW)

Eksterne lenker 
 

Tag teams
Geir Moen (tegneserieskaper)

Geir Moen (født 21. mars 1976) er en norsk tegneserietegner. 

Geir Moen har stått bak en rekke tegneserier, deriblant «Hex» og «Asfalt» som har blitt utgitt i henholdsvis tegenseriebladet Nemi og Larsons gale verden. Han har skrevet og tegnet sciencefiction-serien «Ghasp» som ble utgitt i flere hefter i 2000. Sammen med skribenten Morten Harper gav han dessuten ut fantasyalbumet «Blodøks. Første saga» i 2002. Han har også bidratt til tegneseriealbumene «Supernova» fra 2003 og «Tusj» fra 2005 og hatt flere striper i «Gorilla», en samling norske humorsserier som ble utgitt i 2004. Han har også laget eventyrserien «Heksehyl» i Nemi. I 2014 utga han sammen med David Zane Mairowitz en tegneserieroman basert på Ibsens Peer Gynt.

Geir Moen mottok i 2007 Kulturdepartementets tegneseriepris for De fire store. Når de døde vågner sammen med manusforfatteren Øystein Runde. Tegneserien ble utgitt i 2007 og er en fantasifull og uhøytidelig «monsteraction» med «de fire store» i norsk litteraturhistorie: Henrik Ibsen, Bjørnstjerne Bjørnson, Jonas Lie og Alexander Kielland. 

Geir Moen bor og arbeider i Oslo.

Eksterne lenker 

 Egenpresentasjon
 Aftenpostens omtale av tegneserien «De fire store» fra 2007
 Intervju 2009

Norske tegneserieskapere
Fødsler i 1976
THE-QS World University Rankings

THE–QS World University Rankings er en årlig rangering av universiteter som blir publisert av Times Higher Education (THE) og Quacquarelli Symonds (QS). Rangeringen ble utgitt årlig fra november 2004. Fra og med 2010 er rangeringen delt i THE World University Rankings og QS World University Rankings, der sistnevnte viderefører metodologien fra THE-QS World University Rankings. Blant kriteriene som ligger til grunn for rangeringen veier fagfellevurdering tyngst.

Harvard University har i alle år inntatt topplasseringen, fulgt av britiske universiter.

Kritikk
Rangeringen har helt fra begynnelsen fått kritikk for ikke å være representativ og favorisere britiske universiteter. En av kritikerne, Andrew Oswald, påpeker for eksempel at Stanford University i USA ifølge rangeringen er det 19. beste universitetet i verden, men i løpet av de siste to årtiene har vunnet tre ganger så mange nobelpriser som Cambridge University (nr. 2 på listen) og Oxford University (nr. 3 på listen) gjorde til sammen. Rangeringen behandler universitetene som én enhet, slik at hvis universiteter har fremragende eller svake fagmiljø kan en ikke lese dette ut av rangeringen. Dessuten er rangeringen også til en viss grad mer en omdømmemåling enn kvalitetsmåling, siden forskere kvalitetsbedømmer undervisning de ikke har deltatt på og studentenes egne vurderinger er utelatt.

En annen kjent rangering av universiteter, Academic Ranking of World Universities, som Jiaotong-universitetet i Shanghai står bak, blir sagt å være mer globalt representativ, men blir samtidig kritisert for å favorisere naturfag.

Universiteter i Norge
Universitetet i Oslo er høyest ranket i Norge på plass nummer 100 i rangeringslisten (QS World University Rankings) for 2010. Deretter følger Universitetet i Bergen på 133.-plass. Norges teknisk-naturvitenskapelige universitet er rangert som nummer 237 og Universitetet i Tromsø som nummer 297. Universitetet i Agder, Universitetet i Stavanger og Universitetet for miljø- og biovitenskap er ikke ranket blant de 500 beste universitetene i verden.

Referanser

Eksterne lenker
 Hjemmeside
 New World University Rankings

Universiteter
Utdanningsevaluering
Rangeringer
Johan Fredrik Voss

Johan Fredrik Voss (1883–1966) var en norsk skole- og målmann.

Voss studerte i Oslo og Leipzig. Han ble cand.mag. i 1908. Han etablerte Volda private millomskole og gymnas og var skolestyrer der fra starten i 1910 til 1917. Deretter var han lektor ved Voss landsgymnas frem til 1922. Fra 1922 var han først lektor og deretter – fram til 1945 – rektor ved Eidsvoll landsgymnas. 

Fra 1917 til 1926 var Voss redaktør for Norsk pedagogisk tidsskrift. Han var også medlem av flere offentlige skolekommisjoner. I 1933 gav han ut en tysk-norsk ordbok, og han har også skrevet flere andre skolebøker for tyskfaget.

Voss var formann i Studentmållaget i 1906. Han var også den første bladstyreren for Heimsyn, en ukentlig spalte laget hadde i avisa Den 17de Mai.

Voss var medlem av Nasjonal Samling fra 1940 og sentral i utformingen av Rettskrivingen av 1941. Under landssvikoppgjøret ble han dømt til seks års straffarbeid, delvis rettighetstap i 10 år og fradømt stillingen som rektor ved Eidsvoll landsgymnas.

Referanser

Eksterne lenker 

 Tysk-norsk ordbok som nettordbok og hos Nasjonalbiblioteket
 Norsk-tysk ordbok hos Nasjonalbiblioteket

Personer fra Bergen kommune
Norske skoleledere
Norske pedagoger
Nordmenn fra andre verdenskrig
Medlemmer av Nasjonal Samling
Nordmenn dømt i landssvikoppgjøret etter krigen
Det forente kongerike Portugal, Brasil og Algarve

Det forente kongerike Portugal, Brasil og Algarve var et monarki bestående av Portugal, Brasil og Algarve. Det ble til da den portugisiske kongen Johan VI flyttet til kolonien Brasil under Napoleonskrigene i 1808. Kolonien Brasil ble oppgradert til kongerike, og kongeriket Portugal, Brasil og Algarve ble forent til en samlet stat under navnet Det forente kongerike Portugal, Brasil og Algarve gjennom en lov utstedt den 16. desember 1815.

I 1822 erklærte den brasilianske regenten Dom Pedro I, sønn av Johan VI, Brasils uavhengighet, som resultat av revolusjonen i Portugal i 1820. Han ble keiser Pedro I av Brasil, som betød slutten på dette forente kongeriket. Portugal anerkjente Brasils uavhengighet i 1825.

Referanser

Se også
Portugals historie
Keiserdømmet Brasil

Eksterne lenker
 Colonial flags of Brazil

Historiske stater
Portugals historie
Stater og territorier etablert i 1815
Stater og territorier opphørt i 1822
1815 i Sør-Amerika
1822 i Sør-Amerika
Stater og territorier opphørt i 1825
Georgetown

Georgetown eller George Town kan sikte til:

Byer
Georgetown (Ascension), hovedstad på øya Ascension
George Town (Bahamas), Bahamas
George Town (Caymanøyene), hovedstad på Caymanøyene
St. George’s, Grenada, tidligere kjent som Georgetown
Georgetown (Guyana) hovedstad i Guyana
Georgetown (Saint Vincent og Grenadinene), Saint Vincent og Grenadinene
Janjanbureh, Gambia, tidligere kjent som Georgetown
Villacarlos/Es Castell på Menorca, Spania, egentlig kalt Georgetown

Australia
Georgetown (New South Wales), New South Wales
Georgetown (Queensland), Queensland
Georgetown (South Australia), Sør-Australia
George Town (Tasmania), Tasmania

Canada
Georgetown (Ontario), Ontario
Georgetown (Prince Edward Island), Prince Edward Island
Georgetown (Newfoundland og Labrador), Newfoundland og Labrador

India
Georgetown (Allahabad), Allahabad, Uttar Pradesh

Malaysia
George Town (Penang), hovedstad i den malaysiske delstaten Penang

Storbritannia
Georgetown (Blaenau Gwent), Blaenau Gwent nå en del av byen Tredegar i Wales

USA
Georgetown (Alaska), Alaska
Georgetown (Arkansas), Arkansas
Georgetown (California), California
Georgetown (Colorado), Colorado
Georgetown (Connecticut), Connecticut
Georgetown (Delaware)
Georgetown, Chatham County, Georgia, en forstad til Savannah, Georgia
Georgetown, Quitman County, Georgia
Georgetown (Idaho), Idaho
Georgetown (Illinois), Illinois
Georgetown, Floyd County, Indiana
Georgetown, St. Joseph County, Indiana
Georgetown (Kentucky)
Georgetown (Louisiana), Louisiana
Georgetown (Maine), Maine
Georgetown (Massachusetts), Massachusetts
Georgetown Township (Michigan), Michigan
Georgetown (Minnesota), Minnesota
Georgetown Township (Minnesota), Minnesota
Georgetown (Mississippi), Mississippi
Georgetown (New York), New York
Georgetown (Ohio), Ohio
Georgetown Pennsylvania, Pennsylvania
Georgetown, Lancaster County, Pennsylvania
Georgetown (South Carolina), Sør-Carolina
Georgetown (Tennessee), Tennessee
Georgetown (Texas)
Georgetown (Washington, D.C.),  Washington D.C.
Georgetown Reservoir
Georgetown, Seattle, Washington
Georgetown, Berkeley County, West Virginia
Georgetown, Lewis County, West Virginia
Georgetown, Marshall County, West Virginia
Georgetown, Monongalia County, West Virginia
Georgetown, Polk County, Wisconsin
Georgetown, Price County, Wisconsin

Se også
Georgetown University
Skoppum stasjon

Skoppum stasjon er en jernbanestasjon i Horten kommune i Vestfold fylke. 
Stasjonen ble åpnet i 1881 da Vestfoldbanen sto ferdig, 1971 ble stasjonen fjernstyrt. 2007 ble det besluttet å fjerne Hortenlinjen som tidligere gikk mellom Skoppum og Horten havn.

Det bygges dobbeltspor mellom Nykirke og Barkåker, klar innen 2024. Det er planlagt ny Skoppum stasjon rett sør for riksvei 19 ved Viulsrød, ca. 2 km sørvest for dagens stasjon.

Referanser

Litteratur

Eksterne lenker 

 
 

Jernbanestasjoner på Vestfoldbanen
Jernbanestasjoner i Vestfold og Telemark
Samferdsel i Horten
Jernbanestasjoner åpnet i 1881
1881 i Norge
Kulturminner i Horten
Byggverk tegnet av Balthazar Lange
Skoppum
Fredete byggverk i Vestfold og Telemark
Byggverk i Horten
Vestfolds samferdselshistorie